ระเบียบการแข่งขันวอลเลย์บอลชายชาด

การแข่งขันกีฬานักเรียน นักศึกษา ระหว่างโรงเรียนส่วนภูมิภาค ประจำปี 2561

จังหวัดเชียงราย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. การแบ่งรุ่นอายุ

1.1 รุ่นอายุไม่เกิน 18 ปี (ชาย,หญิง ปี พ.ศ. 2543 ขึ้นไป ) **เข้าร่วมแข่งขันได้ในนามตัวแทนโรงเรียนต้นสังกัดที่ศึกษาอยู่เท่านั้น**

2. การจัดการแข่งขัน

โรงเรียนหรือสถานศึกษาที่ส่งนักกีฬาเข้าแข่งขันวอลเลย์บอลชายหาดจะส่งชื่อผู้เข้าแข่งขันได้ ทีมละ 2 คน เมื่อได้ส่งบัญชีรายชื่อและรูปถ่ายของนักกีฬาแล้ว โรงเรียนหรือสถานศึกษา จะขอแก้ไข เปลี่ยนแปลงหรือเพิ่มเติมอีกไม่ได้ ไม่ว่ากรณีใด ๆ ทั้งสิ้น

หมายเลขประจำตัวนักกีฬาที่ส่งเข้าแข่งขันให้กำหนดตั้งแต่หมายเลข 1 - 2 ผู้เล่น ต้องติดหมายเลขทั้งด้านหน้า และด้านหลังเสื้อให้เห็นได้อย่างชัดเจน

3. การรับสมัคร

รับสมัครพร้อมยื่นหลักฐาน ตั้งแต่บัดนี้เป็นต้นไป – กันยายน 2561

ณ สำนักงานการท่องเที่ยวและกีฬาจังหวัดเชียงราย เวลา 08.30 - 16.30 น. ทุกวัน – ไม่เว้นวันหยุดราชการ **( เบอร์โทรศัพท์ 053 – 713 – 637 ฝ่ายกีฬา )**

4. การจับฉลากแบ่งสาย จับฉลากแบ่งสายการแข่งขัน

วันที่ กันยายน 2561 ณ สนามแข่งขันโรงเรียนเม็งรายมหาราชวิทยาคม

เวลา 13.00 น. และรายละเอียดจะแจ้งในวันประชุมทีม

5. การดำเนินการแข่งขัน

5.1 กติกาการแข่งขัน ใช้กติกาของสหพันธ์วอลเลย์บอลชายชาดนานาชาติ นักกีฬาต้องมาถึงสนามก่อนเวลาแข่งขันอย่างน้อย 15 นาที

5.2 ครูผู้ควบคุมนักกีฬาต้องส่งรายชื่อผู้เข้าแข่งขันประจำวัน พร้อมด้วย ลายเซ็น ของนักกีฬาแต่ละคน และชื่อผู้จัดการทีม ผู้ฝึกสอนตามแบบฟอร์มใบส่งรายชื่อ ผู้เข้าแข่งขัน ประจำวัน

5.3 นักกีฬาใดมาสาย หรือนักกีฬาใดไม่พร้อมที่จะลงสนามแข่งขัน หลังจากเลย เวลา ที่กำหนดในสูจิบัตรการแข่งขันไปแล้ว 15 นาที ให้ปรับนักกีฬานั้นเป็นแพ้ในการแข่งขันครั้ง นั้น และต้องทำการแข่งขันในครั้งต่อไปตามปกติอีกครั้ง

-2-

5.4 ทีมใดไม่มาทำการแข่งขันตามกำหนดวัน เวลา ในสูจิบัตรการแข่งขัน จะต้อง แจ้งให้คณะกรรมการจัดการแข่งขันทราบล่วงหน้าก่อนเวลาการแข่งขัน 2 วัน เป็นอย่างน้อย และ จะต้องแจ้งให้ทีมคู่แข่งขันในวันนั้นและวันอื่น ๆ ทราบด้วย เช่น กรณีการขอบายในบางแม็ทต์ หรือบายตลอดโปรแกรมการแข่งขันทั้งนี้เพื่อมิให้คู่แข่งขันที่อยู่ไกลหรือต่างอำเภอ ต้องเสียเวลา และค่าใช้จ่ายในการเดินทางโดยเปล่าประโยชน์และถ้าไม่แจ้งให้คณะกรรมการจัดการแข่งขันและ คู่แข่งขันทราบดังกล่าวข้างต้นอาจพิจารณาให้ทีมนั้นหมดสิทธิ์ในการแข่งขันต่อไป

5.5 คะแนนการแข่งขัน ให้ถือปฏิบัติเกณฑ์ ดังนี้ คือ

- ทีมชนะ ได้ 3 คะแนน

- ทีมแพ้ ได้ 1 คะแนน

- ทีมที่ไม่มาทำการแข่งขัน ไม่ได้คะแนน

5.6 ถ้ามีทีมที่สมัครเข้าแข่งขันไม่ถึง 3 ทีมจะไม่จัดการแข่งขัน

5.7 ถ้าการแข่งขันแบบพบกันหมด หากมีคะแนนเสมอกัน การจัดอันดับให้ปฏิบัติ ดังนี้

ก. นำเซทที่ได้ของทุกทีมในสายเดียวกันหารด้วยเซทที่เสียทีมที่มีอัตราส่วน มากกว่าเป็นทีมที่มีอยู่ในอันดับสูงกว่า

ข. ในกรณีที่ดำเนินการตามข้อ ก. แล้วยังเท่ากัน ให้นำคะแนนที่ได้ของทุก ทีมในสาย

เดียวกันหารด้วยคะแนนที่เสีย การพิจารณาอันดับเช่นเดียวกับข้อ ก.

ค. ถ้าดำเนินการตามข้อ ก. และ ข.แล้วยังเท่ากัน ให้ดำเนินการจับสลาก

5.8 การแต่งกาย หมายเลขเสื้อประจำตัวผู้เข้าแข่งขันตามข้อ 2 ห้ามกำหนด หมายเลข อื่นใด นอกเหนือไปจากหมายเลขที่ได้กำหนดไว้

5.9 เครื่องแต่งกายของผู้เล่นประกอบด้วย กางเกงขาสั้นหรือชุดว่ายน้ำผู้เล่นอาจสวมหมวก ลงทำการแข่งขัน

5.10 ผู้เข้าแข่งขันทุกคนต้องแต่งกายให้เรียบร้อยเหมือนกันตามที่แจ้งให้ไว้กับ คณะกรรมการจัดการแข่งขันฯ และต้องติดหมายเลขประจำตัวผู้เล่นด้านหน้า และด้านหลังเสื้อให้ ชัดเจน ตรงกับ ที่ลงทะเบียนไว้

5.11 หากนักกีฬาคนใด หรือนักกีฬาทีมใดแต่งกายไม่เรียบร้อย หรือบกพร่อง ตามที่ กำหนดไว้ ให้กรรมการผู้ตัดสินใช้ดุลยพินิจห้ามนักกีฬาคนนั้นหรือทีมนั้นลงแข่งขัน หรือให้ พักการแข่งขันชั่วคราวจนกว่าจะจัดการเรียบร้อยตามที่กำหนดไว้

5.12 ผลการแข่งขันให้ถือเกณฑ์ แพ้ - ชนะ ดังนี้ คือ ทุกรุ่นให้ถือเกณฑ์ แพ้ - ชนะ 2 ใน 3 เซท ทุกรอบการแข่งขัน

-3-

5.13 เมื่อได้ส่งรายชื่อนักกีฬาประจำวันต่อกรรมการผู้ตัดสินแล้ว ห้ามแก้ไข เปลี่ยนแปลงเพิ่มเติมรายชื่อนักกีฬาไม่ว่ากรณีใด ๆ

5.14 โดยปกติกำหนดการแข่งขันซึ่งคณะกรรมการจัดการแข่งขันได้ กำหนดไว้ แล้วจะแก้ไขเปลี่ยนแปลงไม่ได้ หากมีกรณีอื่นใดเกิดขึ้นนอกเหนือไปจากระเบียบที่กำหนดไว้นี้ คณะกรรมการจัดการแข่งขันจะเป็นผู้พิจารณาตามความเหมาะสม

6. ปัญหาอื่นใดที่นอกเหนือจากที่ระบุไว้ในระเบียบนี้ ให้อยู่ในดุลยพินิจของคณะกรรมการจัดการแข่งขันเป็นผู้พิจารณาคำตอบรับของคณะกรรมการถือเป็นสิ้นสุดจะอุทธรณ์ไม่ได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-4-

ระเบียบการแข่งขันกีฬาเซปักตะกร้อ

การแข่งขันกีฬานักเรียน นักศึกษา ระหว่างโรงเรียนส่วนภูมิภาค ประจำปี 2561

จังหวัดเชียงราย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*.

1. การแบ่งรุ่นอายุ

1.1 รุ่นอายุไม่เกิน 18 ปี (ชาย,หญิง) ( ปี พ.ศ. 2543 ขึ้นไป ) **เข้าร่วมแข่งขันได้ในนามตัวแทนโรงเรียนต้นสังกัดที่ศึกษาอยู่เท่านั้น**

2. การจัดการแข่งขัน

ส่งรายชื่อเข้าแข่งขันทีมละ 12 คน และไม่น้อยกว่า 9 คน (แข่งขันทีมชุด)

3. การรับสมัคร

รับสมัครพร้อมยื่นหลักฐาน ตั้งแต่บัดนี้เป็นต้นไป – 23 กันยายน 2561

ณ สำนักงานการท่องเที่ยวและกีฬาจังหวัดเชียงราย เวลา 08.30 - 16.30 น.

ทุกวัน – ไม่เว้นวันหยุดราชการ **( เบอร์โทรศัพท์ 053 – 713 – 637 ฝ่ายกีฬา )**

4. การจับฉลากแบ่งสาย จับฉลากแบ่งสายการแข่งขัน

ณ ห้องประชุมสานักงานการท่องเที่ยวและกีฬาจังหวัดเชียงราย **( ฝ่ายกีฬาสนามกีฬากลาง )**

วันที่ 23 กันยายน 2561 เวลา 13.00 น.

5. สนามแข่งขัน สนามเซปักตะกร้อ

-แจ้งในวันประชุมจับฉลาก

6. การดำเนินการแข่งขัน

6.1 ในวันแข่งขัน ครูผู้ฝึกสอนต้องพานักกีฬาไปรายงานตัว ที่สนามแข่งขันก่อนเวลา เริ่มการแข่งขัน 15 นาที เมื่อถึงกำหนดเวลาการแข่งขันแล้ว ทีมใดมีผู้เล่นน้อยกว่า 9 คน ให้ถือว่าทีมของโรงเรียนนั้นแพ้ในการแข่งขันครั้งนั้น

6.2 การส่งผู้เข้าแข่งขันในวันแข่งขัน ครูผู้จัดการทีม หรือครูผู้ฝึกสอน ต้องส่ง รายชื่อ ผู้เข้าแข่งขันประจำวัน พร้อมด้วยลายเซ็นของนักกีฬาแต่ละคน ชื่อครู ผู้จัดการทีม และครู ฝึกสอนตาม แบบฟอร์มที่กำหนดให้และเมื่อส่งรายชื่อผู้เล่นประจำวันต่อกรรมการผู้ตัดสินแล้ว ห้ามเปลี่ยนแปลงชื่อผู้เล่นไม่ว่ากรณีใด ๆ ทั้งสิ้น

6.3 การมาแข่งขันสาย ทีมใดไม่พร้อมที่จะลงแข่งขันหลังจากผ่านกำหนดเวลา เริ่มการแข่งขันไปแล้ว 15 นาที ให้ปรับทีมนั้นแพ้ในการแข่งขันครั้งนั้น และต้องมาแข่งขันในครั้ง ต่อไปตามปกติด้วย

6.4 การไม่มาแข่งขันตามกำหนด ในวันแข่งขันทีมใดไม่มาแข่งขันตามกำหนด วันและเวลาในการกำหนดการแข่งขันโดยไม่แจ้งให้คณะกรรมการแข่งขันฯ ทราบล่วงหน้าก่อน เวลาการแข่งขัน 24 ชั่วโมง คณะกรรมการอาจพิจารณาให้ทีมนั้นหมดสิทธิ์ ในการแข่งขัน ตลอดไป

-5-

6.5 การแข่งขันถือเกณฑ์การให้คะแนนแข่งขัน ดังนี้

1. ทีมชนะ ได้ 3 คะแนน

2. ทีมแพ้ ได้ 0 คะแนน

หมายเหตุ ถ้าคะแนนเข้ารอบเท่ากันใช้วิธีจับสลาก

6.6 การแข่งขันให้อยู่ในดุลพินิจของคณะกรรมการจัดการแข่งขันตามความ เหมาะสม ของจำนวนทีมที่สมัครเข้าแข่งขัน

6.7 อุปกรณ์การแข่งขันใช้ลูกตะกร้อยี่ห้อ มาราธอน ชาย รุ่น M.T 908 หญิงรุ่น MT 909

6.8 สถานที่แข่งขันจะแจ้งให้ทราบในวันจับฉลากแบ่งสายการแข่งขัน

7. กติกาการแข่งขัน ใช้ของสนามคมเซปักตะกร้อแห่งประเทศไทยที่ใช้ในปัจจุบัน

8 .ปัญหาอื่นใดที่นอกเหนือจากที่ระบุไว้ในระเบียบนี้ ให้อยู่ในดุลยพินิจของคณะกรรมการจัดการแข่งขันเป็นผู้พิจารณา คำตอบรับของคณะกรรมการถือเป็นสิ้นสุดจะอุทธรณ์ไม่ได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-6-

ระเบียบการแข่งขันกีฬาฟุตซอล

การแข่งขันกีฬานักเรียน นักศึกษา ระหว่างโรงเรียนส่วนภูมิภาค ประจำปี 2561

จังหวัดเชียงราย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. การแบ่งรุ่นอายุ

1.1 รุ่นอายุไม่เกิน 18 ปี (ชาย ปี พ.ศ. 2543 ขึ้นไป ) **สามารถรวมทีมนักกีฬาที่อยู่สถานศึกษาอื่นที่อยู่ในพื้นที่อำเภอเดียวกันได้**

2. การจัดการแข่งขัน

2.1 แต่ละทีมส่งผู้เล่นได้ไม่เกิน 12 คน

2.2 ประเภทชาย จัดการแข่งขันในรุ่นอายุไม่เกิน 18 ปี

3. การรับสมัคร

รับสมัครพร้อมยื่นหลักฐาน ตั้งแต่บัดนี้เป็นต้นไป – 23 กันยายน 2561

ณ สำนักงานการท่องเที่ยวและกีฬาจังหวัดเชียงราย เวลา 08.30 - 16.30 น.

ทุกวัน – ไม่เว้นวันหยุดราชการ **( เบอร์โทรศัพท์ 053 – 713 – 637 ฝ่ายกีฬา )**

4. การจับฉลากแบ่งสาย จับฉลากแบ่งสายการแข่งขัน

ณ ห้องประชุมสานักงานการท่องเที่ยวและกีฬาจังหวัดเชียงราย **( ฝ่ายกีฬาสนามกีฬากลาง )**

วันที่ 23 กันยายน 2561 เวลา 13.00 น. สนามแข่งขันจะแจ้งในวันประชุมทีม

5. การดำเนินการแข่งขัน

5.1 รุ่น 18 ปี ใช้เวลาการแข่งขันครึ่งละ 15 นาที พักระหว่างครึ่ง 5 นาที ทุกทีมที่เข้าร่วมการแข่งขัน ต้องมารายงานตัวก่อนการแข่งขันตามเวลาที่กำหนด หากมาช้าเกิน 10 นาที จะถูกตัดสิทธิในการแข่งขัน

5.2 คะแนนแข่งขัน รอบแรก

ทีมที่ชนะ 3 คะแนน

ทีมที่เสมอ 1 คะแนน

ทีมที่แพ้ 0 คะแนน

หมายเหตุ หากคะแนนเท่ากันให้ใช้วิธีจับฉลากเข้ารอบ ส่วนในรอบต่อๆ ไปหากเสมอกันให้ใช้วิธีหา

ผู้ชนะโดยการยิงจุดโทษ ณ จุดเตะโทษ

5.3 รองเท้าต้องใช้รองเท้าผ้าใบ หรือรองเท้าสำหรับเล่นฟุตซอล

5.4 ในการแข่งขันจะมีผู้เล่น 2 ทีม แต่ละทีมจะต้องมีผู้เล่นครบ 5 คน รวมทั้งผู้รักษา ประตู

-7-

5.5 ผู้เล่นที่ได้ใบแดง หรือใบเหลือง 2 ใบ ให้พักการแข่งขันในนัดถัดไป 1 นัดและ อาจจะมีการลงโทษเพิ่มเติมการลงโทษแล้วแต่กรณีเหตุการณ์ที่เกิดขึ้นและอยู่ในดุลพินิจขอคณะกรรมการ จัดการแข่งขัน

5.6 ความรับผิดชอบ การดูแลผู้บาดเจ็บ ถือเป็นความรับผิดชอบของทีมนั้นๆ คณะกรรมการจัดการแข่งขันไม่จำเป็นต้องมีส่วนร่วมรับผิดชอบด้วย

5.7 กฎระเบียบอื่น ๆ ให้อยู่ในดุลพินิจของคณะกรรมการจัดการแข่งขัน ซึ่งดำรงไว้ซึ่ง ความเหมาะสมและเที่ยงธรรม สำหรับทุกทีม

5.8 กติกาการเล่นอื่น ๆ ให้ถือกติกาตามการแข่งขันฟุตซอลที่ประกาศใช้ทั่วไป

6. ปัญหาอื่นใดที่นอกเหนือจากที่ระบุไว้ในระเบียบนี้ ให้อยู่ในดุลยพินิจของคณะกรรมการจัดการแข่งขันเป็นผู้พิจารณา คำตอบรับของคณะกรรมการถือเป็นสิ้นสุดจะอุทธรณ์ไม่ได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-8-

ระเบียบการแข่งขันวอลเลย์บอล

การแข่งขันกีฬานักเรียน นักศึกษา ระหว่างโรงเรียนส่วนภูมิภาค ประจำปี 2561

จังหวัดเชียงราย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1.การแบ่งรุ่นอายุ

รุ่นอายุไม่เกิน 18 ปี (ชาย,หญิง) ( ปี พ.ศ. 2543 ขึ้นไป ) **เข้าร่วมแข่งขันได้ในนามตัวแทนโรงเรียนต้นสังกัดที่ศึกษาอยู่เท่านั้น**

2. การจัดการแข่งขัน

โรงเรียนหรือสถานศึกษาที่ส่งนักกีฬาเข้าแข่งขันวอลเลย์บอลจะส่งชื่อผู้เข้าแข่งขัน ได้รุ่น

ละทีมละไม่เกิน 12 คน เมื่อได้ส่งบัญชีรายชื่อและรูปถ่ายของนักกีฬาแล้ว โรงเรียนหรือ สถานศึกษา จะขอแก้ไข เปลี่ยนแปลงหรือเพิ่มเติมอีกไม่ได้ ไม่ว่ากรณีใด ๆ ทั้งสิ้น

หมายเลขประจำตัวนักกีฬาที่ส่งเข้าแข่งขันให้กำหนดตั้งแต่หมายเลข 1 - 18 ผู้เล่นต้องติดหมายเลขทั้งด้านหน้า และด้านหลังเสื้อให้เห็นได้อย่างชัดเจน

3. การรับสมัคร

รับสมัครพร้อมยื่นหลักฐาน ตั้งแต่บัดนี้เป็นต้นไป – กันยายน 2561

ณ สำนักงานการท่องเที่ยวและกีฬาจังหวัดเชียงราย เวลา 08.30 - 16.30 น. ทุกวัน – ไม่เว้นวันหยุดราชการ **( เบอร์โทรศัพท์ 053 – 713 – 637 ฝ่ายกีฬา )**

4. การจับฉลากแบ่งสาย

จับฉลากแบ่งสายการแข่งขัน

ณ ห้องประชุมโรงเรียนเม็งรายมหาราชวิทยาคม วันที่ .........กันยายน 2561 เวลา 13.00 น.

5. การดำเนินการแข่งขัน

5.1 กติกาการแข่งขัน ใช้กติกาของสหพันธ์วอลเลย์บอลนานาชาติ ซึ่งสมาคม วอลเลย์บอล แห่งประเทศไทย หรือที่กระทรวงการท่องเที่ยวและกีฬาใช้อยู่ปัจจุบัน

5.2 ความสูงของตาข่าย ชาย / หญิง

- รุ่นอายุไม่เกิน 18 ปี ชาย 2.38 เมตร หญิง 2.20 เมตร

5.3 ในวันแข่งขัน ผู้ที่มีชื่อเป็นผู้จัดการทีม หรือผู้ฝึกสอนต้องพานักกีฬาไปถึงสนาม ก่อนเวลาแข่งขันอย่างน้อย 15 นาที

5.4 ครูผู้ควบคุมนักกีฬาต้องส่งรายชื่อผู้เข้าแข่งขันประจำวัน พร้อมด้วย ลายเซ็น ของนักกีฬาแต่ละคน และชื่อผู้จัดการทีม ผู้ฝึกสอนตามแบบฟอร์มใบส่งรายชื่อ ผู้เข้าแข่งขัน ประจำวัน

-9-

5.5 นักกีฬาใดมาสาย หรือนักกีฬาใดไม่พร้อมที่จะลงสนามแข่งขัน หลังจากเลย เวลา ที่ กำหนดในสูจิบัตรการแข่งขันไปแล้ว 15 นาที ให้ปรับนักกีฬานั้นเป็นแพ้ ในการแข่งขัน ครั้งนั้น และต้อง ทำการแข่งขันในครั้งต่อไป ตามปกติอีกครั้ง

5.6 ทีมใดไม่มาท าการแข่งขันตามกำหนดวัน เวลา ในสูจิบัตรการแข่งขัน จะต้อง แจ้งให้คณะกรรมการจัดการแข่งขันทราบล่วงหน้าก่อนเวลาการแข่งขัน 2 วัน เป็นอย่างน้อย และ จะต้องแจ้งให้ทีมคู่แข่งขันในวันนั้นและวันอื่น ๆ ทราบด้วย เช่น กรณีการขอบายในบางแม็ต หรือบายตลอดโปรแกรมการแข่งขันทั้งนี้เพื่อมิให้คู่แข่งขันที่อยู่ไกลหรือต่างอำเภอ ต้องเสียเวลา และ ค่าใช้จ่ายในการเดินทางโดยเปล่าประโยชน์และถ้าไม่แจ้งให้คณะกรรมการจัดการแข่งขันและคู่แข่ง ขันทราบดังกล่าวข้างต้นอาจพิจารณาให้ทีมนั้นหมดสิทธิ์ในการแข่งขันต่อไป

5.7 คะแนนการแข่งขัน ให้ถือปฏิบัติเกณฑ์ ดังนี้ คือ

- ทีมชนะ ได้ 3 คะแนน

- ทีมแพ้ ได้ 1 คะแนน

- ทีมที่ไม่มาทำการแข่งขัน ไม่ได้คะแนน

5.8 ถ้ามีทีมที่สมัครเข้าแข่งขันไม่ถึง 3 ทีมจะไม่จัดการแข่งขัน

5.9 ถ้าการแข่งขันแบบพบกันหมด หากมีคะแนนเสมอกัน การจัดอันดับให้ปฏิบัติ ดังนี้

ก. นำเซทที่ได้ของทุกทีมในสายเดียวกันหารด้วยเซทที่เสียทีมที่มีอัตราส่วน มากกว่าเป็นทีมที่มีอยู่ในอันดับสูงกว่า

ข. ในกรณีที่ดำเนินการตามข้อ ก. แล้วยังเท่ากัน ให้นำคะแนนที่ได้ของทุก ทีมในสายเดียวกันหารด้วยคะแนนที่เสีย การพิจารณาอันดับเช่นเดียวกับข้อ ก.

ค. ถ้าดำเนินการตามข้อ ก. และ ข. แล้วยังเท่ากัน ให้ดำเนินการจับ สลาก

5.10 การแต่งกาย หมายเลขเสื้อประจำตัวผู้เข้าแข่งขันตามข้อ 2 ห้ามกำหนด หมายเลข อื่นใด นอกเหนือไปจากหมายเลขที่ได้กำหนดไว้

5.11 ผู้เข้าแข่งขันทุกคนต้องแต่งกายด้วยชุดนักกีฬา สวมกางเกงขาสั้น เสื้อยืด คอกลม หรือคอปกแล้วแต่ความเหมาะสม

5.12 ผู้เข้าแข่งขันทุกคนต้องแต่งกายให้เรียบร้อยเหมือนกันตามที่แจ้งให้ไว้กับ คณะกรรมการจัดการแข่งขันฯ และต้องติดหมายเลขประจำตัวผู้เล่นด้านหน้า และด้านหลังเสื้อให้ ชัดเจน ตรงกับที่ลงทะเบียนไว้

-10-

5.13 หากนักกีฬาคนใด หรือนักกีฬาทีมใดแต่งกายไม่เรียบร้อย หรือบกพร่อง ตามที่ กำหนดไว้ ให้กรรมการผู้ตัดสินใช้ดุลยพินิจห้ามนักกีฬาคนนั้นหรือทีมนั้นลงแข่งขัน หรือให้ พักการแข่งขันชั่วคราวจนกว่าจะจัดการเรียบร้อยตามที่กำหนดไว้

5.14 ผลการแข่งขันให้ถือเกณฑ์ แพ้ - ชนะ ดังนี้ คือ ทุกรุ่นให้ถือเกณฑ์ แพ้ - ชนะ 2 ใน 3 เซท ทุกรอบการแข่งขัน

5.15 เมื่อได้ส่งรายชื่อนักกีฬาประจำวันต่อกรรมการผู้ตัดสินแล้ว ห้ามแก้ไข เปลี่ยนแปลงเพิ่มเติมรายชื่อนักกีฬาไม่ว่ากรณีใด ๆ

5.16 โดยปกติกากำหนดการแข่งขันซึ่งคณะกรรมการจัดการแข่งขันได้ กำหนดไว้ แล้วจะแก้ไขเปลี่ยนแปลงไม่ได้ หากมีกรณีอื่นใดเกิดขึ้นนอกเหนือไปจากระเบียบที่กำหนดไว้นี้ คณะกรรมการจัดการแข่งขันจะเป็นผู้พิจารณาตามความเหมาะสม

6. ปัญหาอื่นใดที่นอกเหนือจากที่ระบุไว้ในระเบียบนี้ ให้อยู่ในดุลยพินิจของคณะกรรมการจัดการแข่งขันเป็นผู้พิจารณา คำตอบรับของคณะ- กรรมการถือเป็นสิ้นสุดจะอุทธรณ์ไม่ได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-11-

ระเบียบการแข่งขันกีฬาฟุตบอล

การแข่งขันกีฬานักเรียน นักศึกษา ระหว่างโรงเรียนส่วนภูมิภาค ประจำปี 2561

จังหวัดเชียงราย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1.การแบ่งรุ่นอายุ

1.1 รุ่นอายุไม่เกิน 18 ปี (ชาย ปี พ.ศ. 2542 ขึ้นไป ) **สามารถรวมทีมนักกีฬาจากสถานศึกษาอื่นที่อยู่ในพื้นที่อำเภอเดียวกันได้**

2. การจัดการแข่งขัน

2.1.ประเภทชาย ส่งรายชื่อนักกีฬาได้ทีมละ 25 คน และส่รายชื่อวันแข่งขันได้ 18 คน

3. การรับสมัคร

รับสมัครพร้อมยื่นหลักฐาน ตั้งแต่บัดนี้เป็นต้นไป – 23 กันยายน 2561

ณ สำนักงานการท่องเที่ยวและกีฬาจังหวัดเชียงราย เวลา 08.30 - 16.30 น. ทุกวัน – ไม่เว้นวันหยุดราชการ **( เบอร์โทรศัพท์ 053 – 713 – 637 ฝ่ายกีฬา )**

4. การจับฉลากแบ่งสาย

-จับฉลากแบ่งสายการแข่งขัน

ณ ห้องประชุมสานักงานการท่องเที่ยวและกีฬาจังหวัดเชียงราย **( ฝ่ายกีฬาสนามกีฬากลาง )**วันที่ 23 กันยายน 2561 เวลา 13.00 น (สนามแข่งขันจะแจ้งในที่ประชุม)

5. การดำเนินการแข่งขัน

5.1 รับแบบฟอร์มใบสมัครและสมัครเข้าร่วมการแข่งขันได้ ที่สำนักงานการท่องเที่ยวและกีฬาจังหวัดเชียงเชียงราย

5.2 ในกรณีที่มีผลเสมอกันในรอบที่สอง จนถึงรอบรองชนะเลิศอันดับที่ 3 และ ชิงชนะเลิศ ให้ใช้วิธีการเตะ ณ จุดเตะโทษเพื่อหาผู้ชนะ

5.3 คะแนนการแข่งขันให้ถือเกณฑ์การให้คะแนน ดังนี้

ทีมชนะ ได้ 3 คะแนน

ทีมแพ้ ได้ 0 คะแนน

ทีมเสมอ ได้ 1 คะแนน

-12-

5.4 ระยะเวลาทำการแข่งขัน ในรุ่น 18 ปี ใช้เวลาการแข่งขันครึ่งเวลาละ 45 นาที พักระหว่างครึ่ง 10 นาที

5.5 การจัดการแข่งขันและสั่งงดการแข่งขันของผู้เข้าแข่งขัน หรือทีมที่เข้าแข่งขัน ที่ปฏิบัติผิดระเบียบการแข่งขัน เมื่อคณะกรรมการจัดการแข่งขัน ได้ดำเนินการประกาศไปแล้วทุกทีม ที่เข้าแข่งขันจะต้องปฏิบัติตามทุกประการ

5.6 คณะกรรมการจะเลื่อนการแข่งขันของคู่ใด ๆ ก็ต่อเมื่อมีเหตุสุดวิสัยที่พึงจะ เกิดขึ้น เช่น สนามไม่อยู่ในภาวะที่จะทำการแข่งขันได้ เจ้าหน้าที่งดการใช้สนามนั้น ๆ โดย กะทันหันในกรณีเช่นนี้ทีมที่ต้องเข้าแข่งขันจะต้องรับทราบและปฏิบัติตามโดยไม่มีเงื่อนไข และจะ เรียกค่าเสียหายมิได้ หากเลื่อนโดยเหตุอื่นนอกจากที่กล่าวมานี้ คณะกรรมการจะแจ้งให้ทีมที่เข้า แข่งขันเป็นลายลักษณ์อักษรทราบก่อนการแข่งขันไม่น้อยกว่า 24 ชั่วโมง

5.7 ใช้ลูกฟุตบอลเบอร์ 5 ในการแข่งขัน

5.8 เมื่อสิ้นสุดการแข่งขันในแต่ละรอบ ผู้จัดการทีมหรือผู้ฝึกสอน จะต้องติดต่อ ประสานงานกับฝ่ายจัดการแข่งขัน เพื่อขอรับกำหนดการแข่งขัน ในรอบต่อไป

5.9 กติกาและการตัดสิน

- กติกาการแข่งขันใช้กติกาการแข่งขันฟุตบอลของสหพันธ์ฟุตบอล นานาชาติ ( ฟี่ฟ่า ) ซึ่งสมาคมฟุตบอลแห่งประเทศไทยในพระบรมราชูปถัมภ์ได้ประกาศใช้แล้ว

- ทีมเข้าแข่งขันจะต้องยอมรับการตัดสินในการแข่งขันการตัดสินของผู้ ตัดสินในระหว่างการแข่งขัน ถือว่าถูกต้องจะประท้วงหรืออุทธรณ์ไม่ได้

- หากลูกฟุตบอลที่ฝ่ายจัดการแข่งขัน จัดให้ใช้ในการแข่งขันเกิดชำรุด หรือเสียหาย ใช้ในการแข่งขันต่อไปไม่ได้ ผู้ตัดสินมีอำนาจชี้ขาดในการพิจารณาใช้ลูกฟุตบอลใด ในการแข่งขันได้ตามความจำเป็น

- ผู้ตัดสินมีอำนาจประนีประนอมหรือ ทำการจับฉลากเพื่อให้มีการ เปลี่ยนแปลงเสื้อ ของทีมที่มีสีคล้ายคลึงกัน

- หากการแข่งขันในครึ่งเวลาหลัง มีเหตุสุดวิสัยเกี่ยวกับดินฟ้าอากาศ เป็นเหตุ ให้ยุติ การแข่งขันและให้ถือผลการแข่งขันเป็นข้อยุติ

5.10 ข้อปฏิบัติในการแข่งขัน

- ทีมที่เข้าแข่งขันต้องไปแข่งขัน ตามวัน เวลา และสถานที่ ที่กำหนดไว้ ทีมใดลงแข่งขันโดยมีผู้เล่นน้อยกว่า 7 คน ให้ปรับเป็นแพ้ ทีมใดไม่พร้อมที่จะแข่งขันหลังจากเลยเวลาที่ กำหนดไว้เดิม 15 นาที ให้คู่แข่งขันเป็นผู้ชนะผ่าน หากไม่พร้อมทั้งสองทีมให้ปรับเป็นแพ้ทั้งคู่

-13-

- ในวันแข่งขัน ทีมใดไม่มาแข่งขัน ตามกำหนดหรือมาถึงสนามแล้วมีเจตนาจะไม่ลงแข่งขันหรือเจตนา ที่จะละผลจากการแข่งขันซึ่งกำลังดำเนินการอยู่ หรือเจตนาที่จะไม่ร่วมแข่งขัน ต่อไปจนครบการแข่งขัน ให้ปรับทีมนั้นแพ้ ในการแข่งขัน ครั้งนั้น

- ในกรณีมีการชกต่อย หรือทำร้ายกันระหว่างนักกีฬาและกองเชียร์ ฝ่าย จัดการแข่งขันมีสิทธิในการพิจารณาเพิกถอนทีมนั้น ๆ ไม่ให้ลงทำการแข่งขันในปีนี้ และในปีต่อไป อีก 1 ปี

- ผู้เล่นต้องแต่งกายให้เรียบร้อยเหมือนกัน (ยกเว้นผู้รักษาประตู) ต้องติด หมายเลข ประจำตัวทางด้านหลังเสื้อให้ชัดเจนตามที่ระบุหมายเลขของผู้เล่นแต่ละคนไว้ในใบสมัคร ผู้เล่นที่ไม่ต้องการติดหมายเลข หรือติดหมายเลขไม่ตรงกันในทะเบียนใบสมัคร หากลงไปแข่งขัน และมีผู้ประท้วงคณะกรรมการจัดการแข่งขันจะปรับชุดนั้นเป็นแพ้ ยกเว้นจะได้แจ้งให้ผู้ตัดสินทราบ ก่อนลงทำการแข่งขันและผู้ตัดสินได้บันทึกในรายงานไว้แล้ว

- ตลอดเวลาที่แข่งขัน ผู้เล่นทุกคนต้องสวมเสื้อไว้ในกางเกงและต้องใส่ สนับแข้ง ไว้ในถุงเท้ายาวที่ดึงขึ้นมาใต้เข่า

- ให้ผู้จัดการทีม ส่งรายชื่อผู้เล่นในการแข่งขัน โดยลำดับหมายเลข ให้ตรงกับใบสมัครโดยใช้หมายเลข 1 - 18 เท่านั้น และให้มีผู้เล่นจริง 11 คน สำรอง 7 คน ถ้าปรากฏว่าทีมใด ส่งชื่อหรือนามสกุล ผู้เล่นปลอม หรือจัดผู้ไม่มีสิทธิ์ตามระเบียบนี้ลงแข่งขันให้ปรับ ทีมนั้นเป็นแพ้ ไม่ว่าจะมี การประท้วงหรือไม่ก็ตาม

- ผู้เล่นที่ถูกคาดโทษ (ใบเหลือง) จากผู้ตัดสินมาแล้ว 2 ครั้ง ไม่คำนึงถึง รอบใด ห้ามลงทำการแข่งขัน 1 นัด ถัดจากวันที่กระทำผิด และหากถูกสั่งให้ออกจากการ แข่งขัน (ใบแดง) ห้ามลง ทำการแข่งขัน 1 นัด ถัดจากวันที่กระทำผิดเช่นเดียวกัน

6. ปัญหาอื่นใดที่นอกเหนือจากที่ระบุไว้ในระเบียบนี้ ให้อยู่ในดุลยพินิจของคณะกรรมการจัดการแข่งขันเป็นผู้พิจารณาคำตอบรับของคณะกรรมการถือเป็นสิ้นสุดจะอุทธรณ์ไม่ได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

-14-

ระเบียบการแข่งขันกีฬาเปตอง

การแข่งขันกีฬานักเรียน นักศึกษา ระหว่างโรงเรียนส่วนภูมิภาค ประจำปี 2561

จังหวัดเชียงราย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. การแบ่งรุ่นอายุ

1.1 รุ่นอายุไม่เกิน 18 ปี (ชาย,หญิง) ( ปี พ.ศ. 2543 ขึ้นไป **) เข้าร่วมแข่งขันได้ในนามตัวแทนโรงเรียนต้นสังกัดที่ศึกษาอยู่เท่านั้น**

2. การจัดการแข่งขัน

2.1 นักกีฬาหนึ่งคนลงทำการแข่งขันได้ 1 ประเภทเท่านั้น

2.2 ประเภทนักกีฬา

-ประเภทบุคคลชาย , ประเภทบุคคลหญิง

- ประเภทคู่ชาย , ประเภทคู่หญิง

- ประเภททีมชาย 3 คน, ประเภททีมหญิง 3 คน

3.การรับสมัคร

รับสมัครพร้อมยื่นหลักฐาน ตั้งแต่บัดนี้เป็นต้นไป – 23 กันยายน 2561

ณ สำนักงานการท่องเที่ยวและกีฬาจังหวัดเชียงราย เวลา 08.30 - 16.30 น. ทุกวัน – ยกเว้นวันหยุดราชการ **( เบอร์โทรศัพท์ 053 – 713 – 637 ฝ่ายกีฬา )**

4. การจับฉลากแบ่งสาย จับฉลากแบ่งสายการแข่งขัน

ณ ห้องประชุมสานักงานการท่องเที่ยวและกีฬาจังหวัดเชียงราย **( ฝ่ายกีฬาสนามกีฬากลาง )**วันที่ 23 กันยายน 2561 เวลา 13.00 น.

5. วิธีจัดการแข่งขัน

- ใช้กติกาการแข่งขันของสมาคมเปตองแห่งประเทศไทย

- วิธีจัดการแข่งขัน ถ้ามีทีมเข้าแข่งขันไม่ถึง 6 ทีม แข่งขันแบบพบกันหมด

- ถ้ามีทีมที่เข้าร่วมการแข่งขันเกิน 6 ทีม แข่งขันแบบแบ่งสาย

- ใช้คะแนนการแข่งขัน 11 คะแนนในรอบแรก และรอบชิงชนะเลิศ ใช้ 13 คะแนน

แพ้ชนะในเกมส์เดียวเท่านั้น

- ในวันแข่งขันแต่ละทีมต้องนำนักกีฬาไปรายงานตัวก่อนการแข่งขันอย่างน้อย 15 นาที

- ทีมไหนที่มาแข่งขันเลยกำหนดหรือหลังจากเจ้าหน้าที่เรียกลงสนามแล้ว 1 ชั่วโมง จะถูกปรับเป็นแพ้ในการแข่งขันคราวนั้น แต่สามารถลงแข่งขันในคราวต่อไปได้

-15-

**หมายเหตุ** ให้นักกีฬานำอุปกรณ์การแข่งขันและลูกเป้ามาเอง

6. ปัญหาใด ๆ ที่อาจเกิดขึ้นนอกจากระเบียบนี้ ให้อยู่ในดุลพินิจของคณะกรรมการจัดการแข่งขันพิจารณาและผลการพิจารณาใดๆ ถือ เป็นที่สิ้นสุด